《次韵处约兄春行用前韵》
宋代·汪晫

老去而今技已穷，在人胸次要陶融。
三杯村酒兄和弟，一岁春乐绿换红。
兀坐悠悠閒度日，闭门咄咄静书空。
青山顾我多容态，影照清溪秀且丰。

作者简介：（1162—1237）徽州绩溪人，字处微。幼丧父，事母及祖母甚孝。宁宗开禧中曾游京师，后栖隐山中，结庐名环谷。郡守闻其博学多通，欲见之，以编氓辞。卒，门人私谥康范先生。尝辑《曾子全书》、《子思子全书》。有《康范诗集》。